
Sprendimo tikslas gauti Šiaulių miesto savivaldybės tarybos pritarimą nutraukti valstybinės žemės panaudos sutartis, nes nekilnojamasis turtas perduotas kitam asmeniui.

Vadovaujantis Žemės įstatymo 8 straipsnio 4 dalies nuostatomis, valstybinė žemė šio straipsnio 1 dalyje nurodytiems subjektams, išskyrus tradicines religines bendruomenes ir bendrijas, perduodama neatlygintinai naudotis tik valstybės ir savivaldybių funkcijoms atlikti. Jeigu perduotas naudotis žemės sklypas (jo dalis) naudojamas ne pagal panaudos sutartyje nurodytas sąlygas arba panaudos gavėjas nebeatlieka funkcijų, kurioms buvo perduotas valstybinės žemės sklypas (jo dalis), laikoma, kad perduotas neatlygintinai naudotis žemės sklypas (jo dalis) naudojamas ne pagal paskirtį, ir panaudos davėjas turi nutraukti panaudos sutartį prieš terminą.
	Vadovaujantis Lietuvos Respublikos Seimo 2020 m. birželio 25 d. nutarimu Nr. XIII-3143 „Dėl Šiaulių universiteto reorganizavimo prijungimo prie Vilniaus universiteto būdu‘‘, Lietuvos Respublikos Vyriausybės 2021 m. sausio 20 d. nutarimu Nr. 40 „Dėl Valstybės turto perdavimo pagal valstybės turto patikėjimo sutartį Vilniaus universitetui“, viešoji įstaiga Vilniaus universitetas 2021 m. rugsėjo 2 d. su Lietuvos Respublikos švietimo mokslo ir sporto ministerija sudarė Turto patikėjimo teisės sutartį, kurią patvirtino notariškai (notarinio registro Nr. 7223). Šia sutartimi Vilniaus universitetui patikėjimo teise perduotas nekilnojamas turtas, kiti statiniai nurodytais adresais.

Nenumatoma.

Teigiamos pasekmės – priėmus sprendimą teigiamų pasekmių nenumatoma. 
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos.

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. +370 41 509 582. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Skyriaus vedėja			                                             Oksana Gruzdienė




